Ibermática

Ibermática Donostiako informatika-enpresa da. Haren arloak honakoak dira:

 Informazio eta komunikazioen teknologiaren aholkularitza.
 Ekipamendu eta azpiestruktura.
 Informazio-sistemen integrazioa
 Azpikontratazioa
 Kudeaketa enpresarialaren konponbidea

 Historia 
Ibermatica Kutxabank taldearen kontrolpean egon zen urte luzez, baina, Europako Banku Zentralak aurrezki kutxei industria partaidetzak murrizteko eskatu zienean, entitateak irteteko prozesua hasi zuen 2012an: lehenik, partaidetzaren % 4 saldu zion ONCEri. 2013an, ProA Capital funtsa sartu zen akziodun nagusi gisa, baina Kutxabankek % 15i eutsi zion. 

2022an, Espainiako Ayesa taldeak enpresaren % 100 eskuratu zuen. Ayesaren barruan, Ayesa IT izeneko atalean integratuta geratu zen Ibermatica. Salmenta gauzatu zenean, 4.750 langile zituen Ibermaticak. 

2024an, Ayesa ITk 530 milioi euro inguru fakturatu zituen, taldearen bi herenak gutxi gorabehera. 23 herrialdetan ditu bulegoak. Hego Euskal Herrian, Donostiako Miramongo parke teknologikoan du egoitza nagusia. 2025eko abenduan, Kutxabank, BBK, Indar funts eta Eusko Jaurlaritzaren partzuergo bat hura erosteko enkante batean gailendu zen; hartara, haren egoitza Euskal Herrira itzuliko zuen, EAEra.

 Erreferentziak 

 Kanpo estekak 

Kategoria:Donostiako enpresak
Kategoria:1973an sortutako enpresak
Kategoria:Euskal Herriko informatika enpresak